"Liikumine Hamas andis täna teada enda täielikust vastutusest operatsiooni eest Jeruusalemmas. Liikumine avaldab üksikasjad hiljem," vahendas Reuters anonüümseks jääda soovinud Hamasi ametiisiku sõnu.    Hezbollah' al-Manari telekanali andmeil oli varem tundmatu rühm nimega Jalili Vabastuspataljonid teatanud, et tulistamisega on seotud nemad, vahendasid välisagentuurid.    Automaadi  AK-47 ja püstoliga relvastatud mees jõudis kümne minuti vältel teha umbes 500 lasku. Ta tapeti tulevahetuses kohale saabunud politseinike ja sõduritega.    Tulistaja, Jeruusalemma idaosas elanud 25aastane Ala al-Din Hashem Abu Dhaim (vene telekanal TVC andmetel oli ta ka Iisraeli kodakondne) oli töötanud autojuhina. Mõrvari perekond pani enda maja juurde üles matusetelgi, mida kaunistasid Hamasi, islamisdžihhaadi ja Hezbollah' lipud.